Акциони план за Тима за развојно планирање за радну 2020/2021.годину

На основу дописа Министарства просвете, науке и технолошког развоја, број 610-00-00677/2020-07, који је добила предшколска установа, а односи се на припрему за почетак радне 2020/21.год., у контексту епидемиолошке ситуације у вези са COVID-19. У складу са постојећом ситуацијом, услед епидемије COVID-19, у циљу благовремене и ефикасне припреме за нову радну годину, неопходно је размотрити различите моделе функционисања установе почев од септембра 2020.године. Стога је потребно додатно планирање, са посебном пажњом на активности, носиоце, динамику, механизме праћења и евалуације, као и евентуалне измене планова у сегментима који се односе на:

* Заштиту здравља и безбедност деце, родитеља и запослених;
* Остваривање програма васпитно- образовног рада у циљу подршке добробити и целовитом развоју деце у реалном контексту;
* Партнерство са породицом и пружање подршке породицама;
* Подршку запосленима, стручно усавршавање и професионални развој.

Акциони план Тима за развојно планирање за радну 2020/21.годину, између осталог садржи и три модела функционисања установе, a сачињен је на основу Оперативног плана предшколске установе за 2020/20201., који такође садржи три модела функционисања установе, услед епидемије:

1. Рад установе у пуном капацитету.
2. Рад установе у ограниченом капацитету (долазак деце у установу код које непостоји алтернативни начин бриге, просторни капацитети, кадровски капацитети, потпун и постепени повратак деце у колектив у складу са актуелним епидемиолошким препорукама, услови за остваривање непосредног васпитно-образовног рада у програмима у различитом трајању, стањео премљености,..)- ради заштите здравља и безбедности деце, родитеља и запослених. Сви запослени у установи су носиоци активности у случају рада у ограниченом капацитету. Остваривање програма васпитно-образовног рада у циљу подршке добробити и целовитом развоју деце у реалном контексту реализују васпитно особље, родитељи и деца као и стручни тимови са координаторима. Партнерство са породицом и пружање подршке породицама је на тимовима, руководиоцу установе и васпитном особљу као и стручним сарадницима (педагог, психолог)које ћемо ангажовати у случају потребе из Центра за социјални рад и ОШ ,, Дуде Јовић“ Жабари. Сарадња ће се одвијати и са другим предшколским установама из округа и ДЗ Жабари.
3. Прекид остваривања непосредног рада са децом у одређеном временском периоду (пружање подршке деци и породици, путем онлајн фејсбук групе „Моравски цветићи“, путем вибер групе „Пчелица“ и других облика комуникације: телефонски разговори, евидентирање и праћење остваривања васпитно-образовног рада и праћење остваривања подршке деци и породици, обавештења у писаној форми постављена на видним и доступним местима).

Оперативни план се израђује на основу:

-Искуства запослених за време прекида непосредног васп-обр. Рада изазваног пандемијом вируса Ковид -19 од марта до маја.

-Измена и допуна акта о процени ризика на радном месту и радној околини за ПУ ,,Моравски цвет“ Жабари од 10.7.2020.

-Просторних и кадровских капацитета и материјалне опремљености.

Области које ће бити унапређивана радне 2020/2021.год., је: ОРГАНИЗАЦИЈА РАДА И РУКОВОЂЕЊЕ.

Развојни циљ, за област Организација рада и руковођење:

* Лидерско деловање директора доприноси развоју установе.

*Област: Организација рада и руковођење.*

|  |  |  |  |  |  |
| --- | --- | --- | --- | --- | --- |
| ЗАДАТАК | АКТИВНОСТИ | НОСИОЦИ  АКТИВНОСТИ | ВРЕМЕ  РЕАЛИЗАЦИЈЕ | ОЧЕКИВАНИ РЕЗУЛТАТИ | ИНСТРУМЕНТИ ЕВАЛУАЦИЈЕ |
| -На основу самовредновања свога рада планирати професионални развој. | -На крају сваке радне године урадити самовредновање рада директора, а на основу компетенција за руководиоца.  -На основу самовредновања рада израдити план професионалног развоја. | -Директор. | Током 2020/2021. | Професионални развој директора планира се на основу самовредновања свог рада. | -План рада директора, извештаји о раду и портфолио. |

Чланови Тима за развојно планирање:

1. Директор: Весна Живковић
2. Васпитач: Милица Марковић
3. Васпитач: Данијела Пајић
4. Мед. сестра васпитач: Рената Тодоровић
5. Председник Савета родитеља „Моравски цвет“: Ивана Пајић
6. Ред локалне самоуправе: Живорад Настић